3D Touch kom med iPhone 6s, og finnes selvfølgelig på nyere modeller.
Det er nok mange som ikke har brukt det, men det kan være utrolig kjekt.
Nå skal jeg bare vise det på noen ikoner på Startskjermen, men det finnes også 3D Touch-funksjonalitet i mange apper.
Det du gjør er å trykke på skjermen litt hardere enn ved et vanlig trykk.
Jeg kan gjøre det nå på RuterReise.
Her er Snarvei-menyen, og her får jeg også noen valg jeg ikke finner i appen.
Nemlig de siste besøkte holdeplassene mine.
Jeg ble helt deppa da RuterReise kom uten den funksjonen, men jeg fant den altså i Snarvei-menyen.
Hvis jeg nå sveiper nedover -
- ser jeg de fire siste holdeplassene mine. Disse bruker jeg så og si hver dag.
Jeg kan også se favorittavganger og legge til widgets.
Widgets er noe man kan legge til på Startskjermen. Disse viser et større utdrag fra forskjellige programmer.
Nå lukker jeg denne menyen.
Så kan jeg prøve 3D Touch på Facebook.
Da får jeg denne menyen.
Jeg kan laste opp bilde eller video uten å gå inn i appen.
Jeg kan også åpne selve appen. Her ser jeg for øvrig at jeg har et nytt varsel.
Så kan jeg prøve 3D Touch på Telefon.
Her kan jeg eksempelvis se favoritter eller gå rett til de nyeste anropene.
Det er faktisk ganske smart å bruke 3D Touch på en del apper.
Det går an å bestemme hvor hardt du må trykke.
Som så mye annet smart på iPhone, ligger dette valget i tilgjengelighetsinnstillingene.
Du går da til Innstillnger > Generelt > Tilgjengelighet > 3D Touch.
Jeg kan gå inn dit nå.
Her kan jeg både bestemme hvor hardt jeg skal trykke for at 3D Touch skal aktiveres -
- og jeg kan slå 3D Touch av eller på.
Det kan jo være noen som har litt trøbbel med fingrene, og som kan skru av funksjonen for å unngå å bruke 3D Touch ved uhell.
Prøv denne funksjonen, det kan være ganske smart.